**Referat fra bestyrelsesmøde nr. 1- 2020, tirsdag den 21. januar 2020**

**Til stede:**

Carl-Johan Dissing (CJD)
Nicolaj Frederiksen (NF),

Carsten Eriksen (CE),
Joachim Danckert (JD) -referent

Afbud fra: Thomas Kranker (TK), Andreas Poulsen (AP)
Fritz Bredvig (FB)

**Dagsorden:**

01. opfølgning på sidste møde
02. Økonomi – medlemmer, annoncører, regnskabsoplæg mv.
03. generalforsamling – hvem – hvad – regnskab -  kontingent for de forskellige aktiviteter m.v. – forslag til dagsorden vedlagt
04. kommunen – kystbeskyttelse – lokalplan -
05. Paraplyorganisation - LUP
06. SUP – stade
07. surfere – stade
08. joller – stade – køb af joller fra Mors samt nye
09. vild med vand 2020?
10. eventuelt

**01. Opfølgning på sidste møde**

Udflugt med RIB: . FB har talt med Henrik. Udflugten vil bestå i en tur-retur sejlads til Aalborg. Max deltagerantal 22 – pris ca. 2000 kr. GSK medfinansierer med ca. 50 kr. pr. deltager. **FB** kontakter Lone mht. dato. **FB** vil lave opslag og stå for tilmelding til arrangementet

**NF** kontakter Alm. Brand (billigste forsikringsselskab iflg. DSRF) for at få et tilbud på forsikring af SUP-udstyr + trailer

**NF** indkalder til arbejdsdag - planlægningsdag vedr. indretning til jolle, surfer og SUP-udstyr og vedr. indretning af bade- og omklædningsfaciliteter.

Vinterpladsen mod øst. Vejen mod øst er så dårligt funderet, at vognmanden i forbindelse med 2. optagning nægtede at køre der. **CJD** kontakter kommunen med henblik på at få funderet før 1. isætning 2020

Surfudstyr i container ved kroen. Kroen vil måske bruge containeren om sommeren ?. **NF** tager en snak med kroen og **AP** kontakter kroens bestyrelse

**02. Økonomi – medmedlemmer, annoncører, regnskabsoplæg mv.**

CJD har haft kontakt til Morsø Sejlklub, og der blev enighed om at GSK køber 5 optimistjoller for kr. 12.500

JD runddelte regnskabsstatus for 2019. Der er et overskud på kr. 24.289, hvor der var budgetteret med et underskud på ca. kr. 100.000. Den store difference skyldes primært tilskud til på kr. 80.000 fra Kultur- og landdistriktsmidler samt Nordeafonden, ekstra ca. kr. 19.000 i tilskud fra Jammerbugt Kommune for 2018, kr. 6.5000 fra nedlæggelse af Nordøstjysk Kredsen (opsparing delt i forhold til antal uge i klubberne), undervisning af unge fra Jammerbugt Ungdom ca. kr. 4.500.

Vedligeholdelseskontoen er overskredet med ca. kr. 11.000; overskridelsen skyldes primært udgifter til maling af den nye terrasse (kr. 6.000), og etablering af belysning på den nye terrasse. Der er ca. kr. 252.000 på driftskontoen og kr. 71.000 på opsparingskontoen.

Der er lige indberetter medlemsantal til det Centrale Foreningsregister: der er p.t. 170 medlemmer i klubben.

Der to annoncører, der endnu ikke har betalt for annoncer (CJD rykker)

Der laves kun afskrivninger på klubhus, masteskur og inventar i klubhus. ”Afskrivning” på joller, RIB, surferudstyr og SUP-udstyr sker ved at nedskrive værdien på disse og nedskrive tilsvarende på konto 5260 Sponsorer. Den store forskelle på konto 5000 joller og det budgetterede (kr. 94096 versus kr. 66.000) skyldes et tilskud på ca. kr. 29.000 fra DGI til køb af Tera-jolle. Den store forskel på konto 5251 SUP-udstyr og det budgetterede (kr. ca. 91.000 versus kr. 50.000) skyldes at en stor del af udstyret er anskaffet for fondsmidler (kr. 57.000), som blev udbetalt til klubben i 2018.

Bestyrelsen godkendte regnskabsoplægget, og de sidste posteringer (overførsel af primo resultat til balance, og overførsel af årets resultat til balance) vil blive lavet. Klubbens revisor Asbjørn Linde vil så gennemgå regnskabet med JD.

**03. Generalforsamling – hvem – hvad – regnskab- kontingent for de forskellige aktiviteter m.v. forslag til dagsorden vedlagt**

CJD havde lavet et oplæg dagsordenen for generalforsamlingen.

Som dirigent vil bestyrelsen foreslå Hans Jørgen. **CJD** kontakter Hans Jørgen

Følgende er på valg til bestyrelsen : NF (modtager genvalg), CE (modtager genvalg), TK samt FB. **CJD** kontakter TK og FB for at høre om de genopstiller. **JD** kontakter Joannes mht. om han genopstiller som 2. suppleant.

Bestyrelsen håber at de forskellige udvalgsmedlemmer vil fortsætte; dog skal der formentlig findes en erstatning for Brian Daugaard i masteskursudvalget, idet Brian har solgt sin sejlbåd. **CJD** spørger Erik Gregersen om han vil indgå i masteskursudvalget

Bestyrelsen foreslår uændrede kontingentsatser for 2020 (dog således, at har man betalt kontingent til jolle kan man også surfe og SUPe og visa versa).

Der er indkommet en forespørgsel til bestyrelsen og generalforsamlingen fra Brian Daugaard og Lone Vad vedr. ”om der skal ændres noget, da vi oplever det som en skæv fordeling i forhold til om man er sejl eller motorbådsejer”. **CJD** kontakter Brian og Lone med henblik på at få konkretiseret hvad deres forslag går ud på, og hvad de ønsker ændret.

JD og CE er forhindret i at deltage i generalforsamlingen p.gr. af en ekstraordinær god jazzkoncert i Musikkens Hus. CJD påtog sig at fremlægge regnskabet i JDs fravær. **JD** køber ind til generalforsamlingen (brød, ost, rullepølse, smør, øl, vand, kaffe etc.)

Under eventuelt forhøres mht. interessen for et speedbådskørekortkursus samt sejlerdage, for de, der gerne vil prøve/lære at sejle en kølbåd.

CJD’s udkast til bestyrelsens beretning blev kommenteret og nogle tilføjelser – rettelser blev foreslået.

**04**. **Kommunen – kystbeskyttelse – lokalplan**

Marken nord for vinterpladsen ligger stadig indenfor strandbeskyttelseslinjen, så vinterpladsen kan ikke flyttes til denne lokation. Gjøl Fisker- og Bådelaug har forhørt sig mht. hvad planerne er for havnen (bl.a. for at få fornyet lejekontrakterne på nogle af fiskerskurene), men p.t. foreligger der ikke noget svar fra kommunen

**05. Paraplyorganisation – LUP.**

Der er blevet lavet er paraplyorganisation for Gjølforeningerne (Gjøl-samarbejdet), og der er blevet udpeget et 3-mands forretningsudvalg bestående af Jesper Rasmussen (repræsenterende Gjøl Båden), Camilla Andersen (repræsenterende GSK) og Line Rytter. Et af Gjøl-samarbejdets væsentligste opgaver er at vedligeholde den lokale udviklingsplan (LUP’en). **CJD** vil indkalde klubberne på havnen til et møde med henblik på at få formuleret og prioriteret klubbernes ønsker mht. havnens udvikling (fx hvordan forhindres sand og græs i sejlrende og havn. P.t. er det dyrt at få udgravet sejlrende indtil flere gange om året; og rigtig dyrt bliver det, hvis klaptilladelsen på et tidspunkt inddrages (havnene i Attrup og Haverslev har fået inddraget deres klaptilladelser, og hvilken indflydelse det får er uvist))

Der er LUP-møde for Gjølborgerne den 17. marts på Gjøl Skole.

06. **SUP-stade**

For at øge trænerkapaciteten vil Torben Søndergård Vittrup og Jannie Kristensen gerne på trænerkursus. Dette er godkendt af bestyrelsen.

**07. Surfer-stade**

NF og Niclas fortsætter det store arbejde som surfertrænere. Regner med at starte træning op omkring 15. april.

NF har lavet en aftale med Jammerbugt Ungdomsskole mht. surferinstruktion – træning. NF vil modtage timebetaling fra ungdomsskolen og skolen betaler GSK for lån af udstyr.

**08. Jolle-stade**

SE-Vækstpulje Nyfors har bevilget kr. 40.000 til køb af nye skolejoller (4 Sailcube-joller + RS Zest jolle). Der er søgt om tilskud til fra Kultur og Landdistriktsmidler (Jammerbugt Kommune), SparNord Fonden og Nordea Fonden. Der vil formentlig ligge en tilkendegivelse vedr. Kultur og Landdistriktsmidler før generalforsamlingen den 11. februar.

**09. Vild med Vand**

Vild med Vand – Havnens dag afholdes i 2020 den 13. juni. Vi tager det op på et senere tidspunkt om vi vil deltage i 2020.

**10. Eventuelt**

Der er forslag til ændrede broåbningstider for Aggersund og Vildsundbroen. Forslaget går ud på at åbningstiderne reduceres for lystbåde fra ca. hver halve time til broåbning en gang i timen (meget a la det der p.t. gælder for Limfjordsbroen). Bestyrelsen er af den opfattelse at de ændrede åbningstider er til at leve med og gør ikke yderligere i sagen.

 **Næste møde bliver aftalt efter generalforsamlingen den 11. februar.**